చిత్ర శుక్ల

చిత్ర శుక్ల భారతీయ సినిమా నటి, మోడల్. డాన్స్ ఇండియా డాన్స్ పాల్గొన్న చిత్ర, 2017లో వచ్చిన మా అబ్బాయి సినిమాలో తొలిసారిగా హీరోయిన్‌గా నటించింది.

జననం - విద్యాభ్యాసం 
చిత్ర శుక్ల 1996, సెప్టెంబరు 5న  నరేంద్ర శుక్ల, మంజు శుక్ల దంపతులకు మధ్యప్రదేశ్ రాష్ట్రంలోని ఇండోర్‌లో జన్మించింది. బయోటెక్నాలజీ విభాగంలో డిగ్రీ పూర్తిచేసింది. పాఠశాల, కళాశాలల్లో చదివే రోజుల్లోనే సాంస్కృతిక కార్యక్రమాలు, వివిధ నృత్య కార్యక్రమాలలో పాల్గొన్నది. మధ్యప్రదేశ్ డాన్స్ ఐడల్ బిరుదును కూడా గెలుచుకుంది.

సినిమారంగం 
టీవీ డాన్స్ రియాలిటీ షో డాన్స్ ఇండియా డాన్స్ కి ఎంపికైంది. మోడలింగ్ కూడా చేసింది. అనేక టెలివిజన్, వెబ్ ప్రకటనలలో నటించింది. 2016లో నేను శైలజ సినిమాలో క్రేజీ ఫీలింగ్ పాటలో తొలిసారిగా నటించింది. ఆ పాట ద్వారా మా అబ్బాయి సినిమాలో హీరోయిన్‌గా అవకాశం వచ్చింది. ఆ తరువాత రంగుల రాట్నం సినిమాలో రాజ్ తరుణ్, సిల్లీ ఫెలోస్ సినిమాలో అల్లరి నరేష్ పక్కన నటించింది. ప్రస్తుతం కాదల్ అనే ప్రేమకథా చిత్రంలో, శశికుమార్ పక్కన నా నా అనే తమిళ చిత్రంలో నటిస్తోంది.

నటించిన సినిమాలు

మూలాలు

ఇతర లంకెలు 

1996 జననాలు
మధ్యప్రదేశ్ వ్యక్తులు
తెలుగు సినిమా నటీమణులు
తమిళ సినిమా నటీమణులు